František Gazdík

František Gazdík (* 21. jún 1884, Korytná – † 15. september 1959, Bratislava) bol česko-slovenský vodohospodár.

 Život 
Ľudovú školu navštevoval v Korytnej, študoval na reálke v Uherskom Brode, od 1906 vodohospodárstvo na ČVUT v Prahe, kde získal titul Ing. V roku 1911 sa stal asistentom VUT, potom tajomník vodohospodárskeho spolku v Brne, od 1919 stavebný komisár kult.-technického úradu, do 1939 Krajinského úradu, 1939-45 prednosta pre poľnohospodársku techniku Ministerstva hospodárstva v Bratislave, 1945-49 pracovník Povereníctva pôdohospodárstva a pozemkovej reformy v Trenčíne, od 1949 riaditeľ Vodného družstva v Nových Zámkoch, do 1958 pracovník Stavoprojektu v Bratislave.

Priekopník moderného vodohospodárstva a meliorácií v Česko-Slovensku. Roku 1927 sa zaslúžil o založenie Slovensko-dolnomoravského vodného družstva v Malackách, 1924-38 redaktor časopisu Technika v zemedelstve.

 Dielo 
Patent
zariadenie na nepretržité napájanie zadažďovacích ramien vozidlových postrekovačov (č. 54703/1936).
Bibliografia
 Niektoré časové otázky a potrebné melioračné a vodohospodárske na Slovensku, Bratislava, 1921
 Meliorácia pôdy a komasácia oráčin na Slovensku, Bratislava, 1922
 Pôda a jej zlepšovanie, Bratislava, 1929
Články
 Zemedelsko - technické pôdoznalectvo a výskumníctvo na Slovensku. In: Zpráva o činnosti Štátnej zemedelsko-technickej na Slovensku v rokoch 1918-1927, Bratislava 1928;
 Hydropedologický podklad pre projekty drenáže trúbkovej. In: Druhá zpráva o činnosti Štátnej zemedelsko-technickej na Slovensku v rokoch 1928-1930, Bratislava 1931;
 Organizácia melioračných podnikov. In: Melioračné otázky Slovenska, Bratislava 1933;
 Vodné stavby uskutočňované Ministerstvom hopodárstva. In: Hospodársky obraz Slovenska, Bratislava 1942;

Kategória:Slovenskí vodohospodári
Kategória:Absolventi Českého vysokého učení technického